Koit (ajaleht)

Koit (1951–1953 Bolševistlik Lipp) oli Põlva maakonna ajaleht. Ajaleht asutati 1951. aastal, viimane number ilmus 28. juunil 2019"Põlva ajaleht Koit lõpetab ilmumise" ERR/BNS, 5. aprill 2019.

2011. aasta seisuga ilmus väljaanne kolm korda nädalas, 2019. aastal kaks korda nädalas. 2019. aastal oli tiraaž teadmata, kuna Koit polnud Eesti Ajalehtede Liidu liige, kuid tellijate arv jäi alla tuhande. Toimetuses oli 12 töötajat, lehte kirjastas 1994. aastal asutatud Osaühing Põlva Koit.

Ajalugu
Põlva rajooni leht Bolševistlik Lipp asutati aastal 1951, selle esimene number ilmus 8. märtsil 1951 kaheküljelisena. 1. jaanuarist 1953 sai ajalehe nimeks Koit. Alates 1. detsembrist 1954 hakkas ta ilmuma neljaküljelisena. Lehe esimene kirjanduslik kaastööline oli Paul Haavaoks. Aastal 1979 oli ajalehe trükiarv 16 000.Marju Lauristin, Peeter Vihalemm, S. Uus, Juhan Peegel. "Rajoonileht ja lugeja". Tallinn: Eesti Raamat, 1987.

Koit on andnud välja lisa- ja erilehti ning erilehekülgi Nädal Mitte Ainult Teleris, Tele Raadio Kava, Setomaa, Agu, Uma Leht, Tarbijaleht, Keskkond, Kodukant, Metsaleht, Messileht, Kompass ja Militarist.

Peatoimetajad
Selma Nikiforova (aastatel 1951–1959)
Valve Talumees (1959–1971)
Enn Esko (1971–1987)
Peeter Aas (1987–1992)
Aivar Roop (1992–1994 ja 1995–1998) 
Mati Määrits (1995)
Sven Harjo (1998–2000)
Kauno Kõima (2000–2019)

Viited

Välislingid
Ajalehe koduleht
"Põlva ajaleht Koit lõpetab ilmumise" ERR, 5. aprill 2019
"Põlvamaa ajaleht Koit võib jätkata ilmumist Lõuna-Eesti Postimehe vahel" ERR, 16. mai 2019

Kategooria:Eesti endised ajalehed
Kategooria:Eesti NSV rajoonide ajalehed
Kategooria:Põlva maakond
Kategooria:Põlva rajoon